Lav et referat af nedenstående tekst:

Tekst:
Lige nu skulle der have været fyldt med mennesker på Landsskuepladsen i Herning, men det store landsskue er coronaaflyst. Landmændene skal dog stadig have nye maskiner, og det har fået seks forhandlere på Mors til at lave deres egen lille maskinmesse, Agromesse Mors. Her kan kunder nemt besøge dem rundt omkring på øen. - Der skulle ske et eller andet, fordi vi ikke kommer på de messer og de dyreskuer, som vi er vant til, forklarer en af bagmændene Jens Iversen, der ejer Ploveksperten i Vils og fortsætter: - Og så lurede vi også lidt på, om folk ikke trængte til at komme ud og sparke lidt dæk. Der skal handles Indtil videre går det godt for messen, for forhandlerne sælger flere maskiner, end de først regnede med. - Vi plejer altid at sælge lidt på dyreskuet, men slet ikke, som vi har gjort her, forklarer Kurt Jacobsen, der er sælger ved Ingemann Larsen A/S i Mollerup. Han ved ikke helt, hvorfor det er sådan. - Noget af det skyldes nok, at dem der er interesseret, de kommer her. Der kommer ikke dem med barnevognene. Agromesse Mors har sidste dag fredag.

Referat:
Seks virksomheder afholder lige nu deres egen lille maskinmesse.